Doložka zlučiteľnosti

návrhu legislatívneho zámeru na vypracovanie návrhu zákona o kapitalizačnom pilieri dôchodkového poistenia s právom Európskych spoločenstiev a s právom Európskej únie:

1. Navrhovateľ legislatívneho zámeru: vláda Slovenskej republiky

2.	Názov návrhu legislatívneho zámeru: legislatívny zámer zákona o kapitalizačnom pilieri dôchodkového poistenia

3. Záväzky  Slovenskej  republiky  vo  vzťahu  k  Európskym  spoločenstvám    a k Európskej únii:
     a)problematika návrhu zákona podľa článku 70 Európskej dohody o pridružení uzatvorenej medzi Európskym spoločenstvom a ich členskými štátmi na jednej strane a Slovenskou republikou na druhej strane nepatrí medzi oblasti zahrnuté na zbližovanie práva. Podľa článku 88 v oblasti sociálneho zabezpečenia, t. j. v časti dôchodkového poistenia, ktoré je predmetom úpravy legislatívneho zámeru sa zabezpečuje spolupráca medzi zmluvnými stranami, z pohľadu NPPPA, Partnerstva pre vstup, Bielej knihy, skríningu a plánu legislatívnych úloh vlády Slovenskej republiky vyplýva požiadavka na inštitucionálne zabezpečenia efektívnej koordinácie systému sociálneho zabezpečenia,

     b)v negociačnej pozícii k kapitole 2 – Slobodný pohyb, prevzala Slovenská republika záväzok akceptácie acquis a pripravenosti na jeho implementáciu v plnom rozsahu k referenčnému dátumu vstupu do Európskej únie 1. januára 2004 a záväzok zriadenia a funkčnosti všetkej inštitucionálnej infraštruktúry pre uplatňovanie acquis v oblasti slobodného pohybu osôb v čase vstupu Slovenskej republiky do Európskej únie. V oblasti koordinácie systémov sociálneho zabezpečenia v rámci negociačnej pozície prevzala záväzok 
-	zriadiť medzirezortnú komisiu pre koordináciu systémov sociálneho zabezpečenia,
-	budovať administratívne štruktúry tak, aby k dátumu vstupu bolo pripravené inštitucionálne, administratívne a personálne vybavenie pre efektívnu implementáciu acquis.
V negociačnej pozícii ku kapitole 13 – Sociálna politika a zamestnanosť prevzala Slovenská republika záväzok akceptáciu acquis a pripravenosti na jeho implementáciu v plnom rozsahu k referečnému dátumu vstupu do Európskej únie 1. januára 2004. Ďalej prevzala záväzok dosiahnuť úplnú kompatibilitu Slovenskej republiky v oblasti rovnosti zaobchádzania pre mužov a ženy reformou sociálneho poistenia do konca roku 2002.  

4. Problematika návrhu legislatívneho zámeru 
    a) je v práve Európskeho spoločenstva upravená vo viacerých článkoch zmluvy o založení Európskeho spoločenstva v amsterdamskom znení (čl. 2, 3, 13, 137, 140, 141 a 286). V rámci spoločenstva sa v oblasti upravenej návrhom legislatívneho zámeru uplatňuje tzv. globálny prístup, ktorého cieľom nie je zosúladenie systémov sociálneho zabezpečenia členských štátov, ale dosiahnutie efektívnej koordinácie týchto systémov.
         Predložený návrh legislatívneho zámeru plne rešpektuje štyri všeobecné právne  zásady:
1.	aplikácia jedného zákonodarstva,
2.	rovnosť zaobchádzania,
3.	zachovanie získaných práv,
4.	spočítanie období poistenia.

V práve Európskeho spoločenstva je problematika návrhu legislatívneho zámeru upravená v sekundárnom práve v Nariadení rady EHS
-	 č. 1408/71/ o uplatňovaní systémov sociálneho zabezpečenia na zamestnané osoby, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva
-	č. 574/72  o postupe pri uplatňovaní Nariadenia rady EHS  č. 1408/71  a v týchto smerniciach:
-  Smernica Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením (preklad smernice existuje a nachádza sa v centrálnej prekladateľskej jednotke Úradu vlády Slovenskej republiky, preklad prešiel revíziou CPJ), 
- Smernica Rady 80/987/EHS z 20. októbra 1980 o aproximácii zákonov členských štátov týkajúcich sa ochrany práv zamestnancov pri platobnej neschopnosti ich zamestnávateľa (preklad smernice existuje a nachádza sa v centrálnej prekladateľskej jednotke Úradu vlády Slovenskej republiky, preklad prešiel revíziou CPJ),
-  Smernica Rady 2000/43/ES z 29. júna 2000 o vykonávaní zásady rovnakého zaobchádzania s osobami bez ohľadu na rasový alebo etnický pôvod (preklad smernice existuje a nachádza sa v centrálnej prekladateľskej jednotke Úradu vlády Slovenskej republiky, preklad prešiel revíziou CPJ).
   b)
   c)
   d)

5. Stupeň  zlučiteľnosti  návrhu  legislatívneho  zámeru  s  právom  Európskych spoločenstiev a právom Európskej únie:  a)  úplná
	 b)
	 c)
	 d)

6. Gestor (spolupracujúce rezorty):
    K Smernici Rady 2000/43/ES: Ministerstvo práce, sociálnych vecí a rodiny Slovenskej republiky.

7. Účasť expertov pri príprave návrhu legislatívneho zámeru: žiadna.